*Ovaj Poziv se financira iz*

*Europskog fonda za regionalni razvoj*

**SAŽETAK POZIVA NA DOSTAVU PROJEKTNIH PRIJEDLOGA**

**u ograničenom postupku dodjele bespovratnih sredstava trajnog modaliteta**

***Poboljšanje isplativosti i pristupa dnevnim bolnicama i/ili dnevnim kirurgijama***

Referentna oznaka: KK.08.1.2.03

(Šesta izmjena poziva)

1. **Predmet i svrha poziva**

U okviru ovog Poziva planira se provedba operacija 9a2.1 *Poboljšanje isplativosti i pristupa dnevnim bolnicama i/ili dnevnim kirurgijama* koja uključuje aktivnosti navedene u točci 2.7 Uputa, a koje će se provoditi u dvije grupe korisnika, Ministarstvo zdravstva u Grupi 1 i 28 kliničkih bolničkih centara, kliničkih bolnica, klinika i općih bolnica u grupi 2. Navedeni prijavitelji iz grupe 2 određeni su *Naci­onalnom strategijom razvoja zdravstva 2012. – 2020.* i *Nacionalnim planom razvoja kliničkih bolničkih centara, kliničkih bolnica, klinika i općih bolnica u Republici Hrvatskoj 2015. – 2016*., a navedeni su u Odluci ministra zdravstva od 4. srpnja 2016. godine (KLASA: 910-04/15-04/77, URBROJ: 534-09-2/1-16-05). Stoga je:

**Svrha ovog Poziva:**

* Povećanje isplativosti i održivosti zdravstvenog sustava u Republici Hrvatskoj.

**Predmet ovog Poziva:**

* Dodjela bespovratnih sredstava unaprijed određenim prijaviteljima kako bi se povećala isplativost i održivost zdravstvenog sustava u Republici Hrvatskoj kroz poboljšanje učinkovitosti i pristupa dnevnim bolnicama i dnevnim kirurgijama smanjenjem broja prijema na akutne bolničke odjele obuhvaćene *Nacionalnim planom* za najmanje 10%.

1. **Ukupna raspoloživa sredstva**

Ukupna raspoloživa bespovratna sredstva za ovaj Poziv iznose 1.359.047.566,47 HRK. Bespovratna sredstva mogu se po pojedinom projektu dodijeliti u skladu sa sljedećim minimalnim i maksimalnim iznosima:

|  |  |  |  |  |
| --- | --- | --- | --- | --- |
| Grupa aktivnosti | Prijavitelji | Ukupno dostupan iznos bespovratnih sredstava za pojedinu grupu | Minimalni iznos bespovratnih sredstava | Maksimalni iznos bespovratnih sredstava |
| Grupa 1 | **Ministarstvo zdravstva** | **274.068.730,00 HRK** | **0,00 HRK** | **274.068.730,00 HRK** |
| Grupa 2 | Klinički bolnički centri, kliničke bolnice, klinike i opće bolnice | 1.084.978.836,47 HRK | 500.000,00 HRK | 50.000.000,00 HRK |

MRRFEU (UT) zadržava pravo ne dodijeliti sva raspoloživa sredstva u okviru ovog Poziva.

Grupa 1 i Grupa 2 imaju različite prihvatljive aktivnosti, što je definirano u poglavlju 2.7. Prihvatljive aktivnosti u okviru Uputa za prijavitelje.

1. **Predviđeni intenzitet dodjele bespovratnih sredstava**

Projekt se može financirati u iznosu do 100% prihvatljivih izdataka, do maksimalnog iznosa utvrđenog u točki 2. ovog sažetka.

U slučaju kada je iznos ukupnih prihvatljivih izdataka projekta veći od maksimalnog iznosa bespovratnih sredstava utvrđenog u točki 1.4. Uputa, prijavitelj (korisnik) je dužan iz vlastitih i/ili drugih izvora osigurati sredstva za financiranje razlike između iznosa ukupnih prihvatljivih izdataka projekta te maksimalnog iznosa bespovratnih sredstava koji može biti dodijeljen za financiranje prihvatljivih izdataka u okviru ovog Poziva.

Prijavitelj (korisnik) je također dužan iz vlastitih sredstva ili vanjskim financiranjem (npr. kreditom), osigurati financiranje ukupnih neprihvatljivih izdataka projekta.

1. **Prihvatljivi prijavitelji i partneri**

Prihvatljivi prijavitelji za ovaj Poziv su podijeljeni u dvije grupe kako slijedi:

Grupa 1: Ministarstvo zdravstva

Grupa 2:

1. Klinički bolnički centar Zagreb
2. Klinički bolnički centar »Sestre milosrdnice«
3. Klinički bolnički centar Osijek
4. Klinički bolnički centar Rijeka
5. Klinički bolnički centar Split
6. Klinička bolnica Dubrava
7. Klinička bolnica »Merkur«
8. Klinika za infektivne bolesti »Dr. Fran Mihaljević«
9. Klinika za ortopediju Lovran
10. Klinička bolnica »Sveti Duh«
11. Opća bolnica »Dr. Josip Benčević« Slavonski Brod
12. Opća bolnica Zadar
13. Opća bolnica Dubrovnik
14. Opća bolnica Pula
15. Opća bolnica Varaždin
16. Županijska bolnica Čakovec
17. Opća bolnica Bjelovar
18. Opća bolnica Karlovac
19. Opća bolnica »Dr. Tomislav Bardek« Koprivnica
20. Opća bolnica Zabok i bolnica hrvatskih veterana
21. Opća bolnica »Dr. Ivo Pedišić« Sisak
22. Opća županijska bolnica Požega
23. Opća bolnica Virovitica
24. Opća županijska bolnica Vukovar i bolnica hrvatskih veterana
25. Opća županijska bolnica Vinkovci
26. Opća bolnica Šibensko-kninske županije
27. Opća bolnica Gospić
28. Opća i veteranska bolnica »Hrvatski ponos« Knin

Odluka Ministra zdravstva o prihvatljivim korisnicima sastavni je dio ovog Poziva u mapi Prilozi.

Prijavitelj se na ovaj Poziv prijavljuje samostalno, bez partnerskih organizacija.

Prijavitelji na ovaj Poziv mogu prijaviti samo jedan projekt tj. jednom prijavitelju može biti dodijeljen 1 ugovor o dodjeli bespovratnih sredstava.

1. **Prihvatljive aktivnosti**

Prihvatljive aktivnosti korisnika su podijeljene u 2 grupe prema tipu prihvatljivih prijavitelja:

Grupa 1: Ministarstvo zdravstva

* Opremanje dnevnih bolnica/dnevnih kirurgija (medicinskom, nemedicinskom i tehničkom opremom).

Grupa 2: klinički bolnički centri, kliničke bolnice, klinike i opće bolnice

* Izrada projektne i tehničke dokumentacije (npr. studije izvedivosti s analizom troškova i koristi i sl. te građevinskih/arhitektonskih projekata, revizije građevinskih projekata i ostale dokumentacije potrebne za građenje uključujući ishođenje potrebnih dozvola za građenje).
* Izrada dokumentacije za nadmetanje za provedbu javnih nabava i provedba javnih nabava.
* Izgradnja dnevnih bolnica/dnevnih kirurgija uključujući pripremne radove za izgradnju te povezane aktivnosti (npr. dovođenje komunalnih priključaka, rušenje postojećeg objekta, čišćenje zemljišta, iskolčenje i sl.).
* Rekonstrukcija dnevnih bolnica/dnevnih kirurgija (građevinski radovi dogradnje, obnove i prilagodbe).
* Nadzor i kontrola nad građenjem.
* Opremanje dnevnih bolnica/dnevnih kirurgija (medicinskom, nemedicinskom i tehničkom opremom).
* Upravljanje projektom.
* Financijska revizija projekta koju osigurava krajnji korisnik, a koja je obvezna za projekte čiji ukupni prihvatljivi troškovi iznose 1.500.000,00 HRK i više.
* Promotivne aktivnosti s ciljem podizanja vidljivosti projektnih aktivnosti i EU financiranja.

Uz navedene prihvatljive aktivnosti projekt mora sadržavati minimalno jednu aktivnost iz svake od niže navedenih kategorija koja promiče:

1. Ravnopravnost žena i muškaraca i zabranu diskriminacije,
2. Pristupačnost za osobe s invaliditetom,
3. Održivi razvoj.
4. **Broj projektnih prijedloga i potpora po prijavitelju**

**Grupa 1**

Prijavitelji na ovaj Poziv mogu prijaviti dva projekta.

Zaključno, jednom prijavitelju može biti dodijeljeno 2 ugovora o dodjeli bespovratnih sredstava.

**Grupa 2**

Prijavitelji na ovaj Poziv mogu prijaviti samo jedan projekt.

Zaključno, jednom prijavitelju može biti dodijeljen 1 ugovor o dodjeli bespovratnih sredstava.

1. **Geografska ograničenja**

Projektne aktivnosti se moraju provoditi na teritoriju RH.

1. **Administrativni podaci**

Poziv se vodi kao trajno otvoreni Poziv na dostavu projektnih prijedloga do iskorištenja sredstava, s krajnjim rokom dostave projektnih prijedloga **do 31.12.2020.**

Dostava projektnog prijedloga dozvoljena je najranije od **1. rujna 2016. godine.**

Projektni prijedlog izrađuje se na hrvatskom jeziku i latiničnim pismom. Sva dokumentacija tražena ovim Uputama mora biti na hrvatskom jeziku ili prevedena na hrvatski jezik te ovjerena od odgovarajuće ovlaštene osobe. Dokumentacija koja zahtjeva potpis prijavitelja mora biti u izvorniku, ovjerena pečatom i potpisom ovlaštene osobe za zastupanje.

Projektni prijedlog podnosi se **u jednom izvorniku**. Uz papirnatu verziju, prijavni obrazac A potrebno je dostaviti i u elektroničkom formatu kao zasebnu datoteku u .pdf formatu na elektroničkom mediju (CD, DVD, prijenosna memorija) i to upravo onu datoteku koja je generirana od strane web-aplikacije i potom spremljena na računalo radi ispisa. Datum i vrijeme navedeni u donjem desnom kutu stranice prijavnog obrasca A moraju biti identični u papirnatoj verziji i u elektroničkoj verziji dostavljenog prijavnog obrasca A.

Projektni prijedlog predaje se u jednom zatvorenom paketu/omotnici isključivo preporučenom poštanskom pošiljkom ili osobnom dostavom na adresu:

Središnja agencija za financiranje i ugovaranje programa i projekata Europske unije

Ulica grada Vukovara 284 (objekt C)

HR - 10000 Zagreb

MRRFEU (UT) zadržava pravo izmjena/dopuna Poziva tijekom razdoblja trajanja Poziva vodeći računa da predmetne izmjene/dopune ne utječu na postupak ocjenjivanja kvalitete projektnog prijedloga.

MRRFEU (UT) zadržava pravo zatvaranja Poziva i u drugim slučajevima kada se utvrdi potreba za značajnijim izmjenama/dopunama Poziva koji bitno mijenjaju uvjete za prijavitelje te onemogućavaju poštivanje načela jednakog postupanja tijekom postupka dodjele.

Navedene izmjene/dopune bit će objavljene na središnjoj internetskoj stranici ESI fondova www.strukturnifondovi.hr.